Kawża C‑378/12

Nnamdi Onuekwere

vs

Secretary of State for the Home Department

[talba għal deċiżjoni preliminari mressqa mill-Upper Tribunal (Immigration and Asylum Chamber), London]

“Rinviju għal deċiżjoni preliminari — Direttiva 2004/38/KE — Artikolu 16(2) u (3) — Dritt ta’ residenza permanenti ta’ ċittadini ta’ pajjiżi terzi, membri tal-familja ta’ ċittadin tal-Unjoni — Teħid inkunsiderazzjoni ta’ perijodi ta’ priġunerija ta’ dawn iċ-ċittadini”

Sommarju – Sentenza tal-Qorti tal-Ġustizzja (It-Tieni Awla) tas-16 ta’ Jannar 2014

Ċittadinanza tal-Unjoni – Dritt ta’ moviment liberu u ta’ residenza libera fit-territorju tal-Istati Membri – Direttiva 2004/38 – Dritt ta’ residenza permanenti ta’ ċittadini ta’ pajjiżi terzi, membri tal-familja ta’ ċittadin tal-Unjoni li jkun kiseb dan id-dritt fl-Istat Membru ospitanti – Kisba ta’ dan id-dritt miċ-ċittadin tal-pajjiż terz fi tmiem ta’ perijodu ta’ residenza mhux interrot ta’ ħames snin maċ-ċittadin tal-Unjoni fl-Istat Membru ospitanti – Teħid inkunsiderazzjoni ta’ perijodi ta’ priġunerija tal-imsemmi ċittadini f’dan l-Istat Membru – Esklużjoni (Direttiva tal-Parlament Ewropew u tal-Kunsill 2004/38, Artikolu 16(2)) Ċittadinanza tal-Unjoni – Dritt ta’ moviment liberu u ta’ residenza libera fit-territorju tal-Istati Membri – Direttiva 2004/38 – Dritt ta’ residenza permanenti ta’ ċittadini ta’ pajjiżi terzi, membri tal-familja ta’ ċittadin tal-Unjoni li jkun kiseb dan id-dritt fl-Istat Membru ospitanti – Kisba ta’ dan id-dritt miċ-ċittadin tal-pajjiż terz fi tmiem ta’ perijodu ta’ residenza mhux interrot ta’ ħames snin maċ-ċittadin tal-Unjoni fl-Istat Membru ospitanti – Interruzzjoni tal-kontinwità tar-residenza minn perijodi ta’ priġunerija f’dan l-Istat Membru – Esklużjoni (Direttiva tal-Parlament Ewropew u tal-Kunsill 2004/38, Artikolu 16(2) u (3))

L-Artikolu 16(2) tad-Direttiva 2004/38, dwar id-drittijiet taċ-ċittadini tal-Unjoni u tal-membri tal-familja tagħhom biex jiċċaqilqu u jgħixu liberament fit-territorju tal-Istati Membri, għandu jiġi interpretat fis-sens li l-perijodi ta’ priġunerija fl-Istat Membru ospitanti ta’ ċittadin ta’ pajjiż terz, membru tal-familja ta’ ċittadin tal-Unjoni li jkun kiseb id-dritt ta’ residenza permanenti f’dan l-Istat Membru matul dawn il-perijodi, ma jistgħux jittieħdu inkunsiderazzjoni għall-finijiet tal-kisba, minn dan iċ-ċittadin, tad-dritt ta’ residenza permanenti, fis-sens ta’ din id-dispożizzjoni. Fil-fatt, il-kisba, skont dan l-Artikolu 16(2), tad-dritt ta’ residenza permanenti tal-membri tal-familja ta’ ċittadin tal-Unjoni li ma għandhomx in-nazzjonalità ta’ Stat Membru tiddependi, fi kwalunkwe każ, mhux biss mill-fatt li dan iċ-ċittadin jissodisfa huwa stess il-kundizzjonijiet stabbiliti fl-Artikolu 16(1) tad-Direttiva 2004/38, iżda wkoll mill-fatt li dawn il-membri kienu rrisjedew legalment matul il-perijodu kkonċernat b’mod mhux interrot “ma’” dan iċ-ċittadin, fejn il-kelma “ma’” ssaħħaħ il-kundizzjoni skont liema l-imsemmija membri tal-familja għandhom jakkumpanjaw jew jingħaqdu ma’ dan l-istess ċittadin. Il-leġiżlatur tal-Unjoni ssuġġetta l-kisba tad-dritt ta’ residenza permanenti skont l-Artikolu 16(1) tad-Direttiva 2004/38 għall-integrazzjoni taċ-ċittadin tal-Unjoni Ewropea fl-Istat Membru ospitanti. Tali integrazzjoni, li hija ċentrali għall-kisba tad-dritt ta’ residenza permanenti, ma hijiex ibbażata biss fuq fatturi territorjali u temporali, iżda wkoll fuq fatturi kwalitattivi, li jirrigwardaw il-livell ta’ integrazzjoni fl-Istat Membru ospitanti. Issa, l-impożizzjoni mill-qorti nazzjonali ta’ piena ta’ priġunerija hija ta’ natura li turi n-nuqqas ta’ osservanza mill-persuna kkonċernata tal-valuri espressi mis-soċjetà tal-Istat Membru ospitanti fid-dritt kriminali ta’ dan tal-aħħar, b’tali mod li t-teħid inkunsiderazzjoni tal-perijodi ta’ priġunerija għall-finijiet tal-kisba, mill-membri tal-familja ta’ ċittadin tal-Unjoni li ma għandhomx in-nazzjonalità ta’ Stat Membru, tad-dritt ta’ residenza permanenti, fis-sens tal-Artikolu 16(2) tad-Direttiva 2004/38, imur manifestament kontra l-għan li din id-direttiva tipprova tilħaq bl-istabbiliment ta’ dan id-dritt ta’ residenza. (ara l-punti 23-27 u d-dispożittiv 1) L-Artikolu 16(2) u (3) tad-Direttiva 2004/38, dwar id-drittijiet taċ-ċittadini tal-Unjoni u tal-membri tal-familja tagħhom biex jiċċaqilqu u jgħixu liberament fit-territorju tal-Istati Membri, għandu jiġi interpretat fis-sens li l-kontinwità tar-residenza hija interrotta minn perijodi ta’ priġunerija fl-Istat Membru ospitanti ta’ ċittadin ta’ pajjiż terz, membru tal-familja ta’ ċittadin tal-Unjoni li jkun kiseb id-dritt ta’ residenza permanenti f’dan l-Istat Membru matul dawn il-perijodi. Skont l-Artikolu 16(2) tad-Direttiva 2004/38, il-kisba tad-dritt ta’ residenza permanenti mill-membri tal-familja ta’ ċittadin tal-Unjoni li ma għandhomx in-nazzjonalità ta’ Stat Membru tiddependi, fost kundizzjonijiet oħra, mill-fatt li dawn il-membri kienu rrisjedew legalment ma’ dan iċ-ċittadin għal perijodu mhux interrot ta’ ħames snin. Barra minn hekk, din il-kundizzjoni ta’ kontinwità tar-residenza legali tissodisfa l-obbligu ta’ integrazzjoni li hija ċentrali għall-kisba tad-dritt ta’ residenza permanenti. (ara l-punti 29, 30, 32 u d-dispożittiv 2)

Kawża C‑378/12

Nnamdi Onuekwere

vs

Secretary of State for the Home Department

[talba għal deċiżjoni preliminari mressqa mill-Upper Tribunal (Immigration and Asylum Chamber), London]

“Rinviju għal deċiżjoni preliminari — Direttiva 2004/38/KE — Artikolu 16(2) u (3) — Dritt ta’ residenza permanenti ta’ ċittadini ta’ pajjiżi terzi, membri tal-familja ta’ ċittadin tal-Unjoni — Teħid inkunsiderazzjoni ta’ perijodi ta’ priġunerija ta’ dawn iċ-ċittadini”

Sommarju – Sentenza tal-Qorti tal-Ġustizzja (It-Tieni Awla) tas-16 ta’ Jannar 2014

Ċittadinanza tal-Unjoni – Dritt ta’ moviment liberu u ta’ residenza libera fit-territorju tal-Istati Membri – Direttiva 2004/38 – Dritt ta’ residenza permanenti ta’ ċittadini ta’ pajjiżi terzi, membri tal-familja ta’ ċittadin tal-Unjoni li jkun kiseb dan id-dritt fl-Istat Membru ospitanti – Kisba ta’ dan id-dritt miċ-ċittadin tal-pajjiż terz fi tmiem ta’ perijodu ta’ residenza mhux interrot ta’ ħames snin maċ-ċittadin tal-Unjoni fl-Istat Membru ospitanti – Teħid inkunsiderazzjoni ta’ perijodi ta’ priġunerija tal-imsemmi ċittadini f’dan l-Istat Membru – Esklużjoni (Direttiva tal-Parlament Ewropew u tal-Kunsill 2004/38, Artikolu 16(2)) Ċittadinanza tal-Unjoni – Dritt ta’ moviment liberu u ta’ residenza libera fit-territorju tal-Istati Membri – Direttiva 2004/38 – Dritt ta’ residenza permanenti ta’ ċittadini ta’ pajjiżi terzi, membri tal-familja ta’ ċittadin tal-Unjoni li jkun kiseb dan id-dritt fl-Istat Membru ospitanti – Kisba ta’ dan id-dritt miċ-ċittadin tal-pajjiż terz fi tmiem ta’ perijodu ta’ residenza mhux interrot ta’ ħames snin maċ-ċittadin tal-Unjoni fl-Istat Membru ospitanti – Interruzzjoni tal-kontinwità tar-residenza minn perijodi ta’ priġunerija f’dan l-Istat Membru – Esklużjoni (Direttiva tal-Parlament Ewropew u tal-Kunsill 2004/38, Artikolu 16(2) u (3))